5. Sõudjad ikka kõigest pronksikursil Eesti kahepaadi Jüri Jaanson - Tõnu Endrekson kolmas koht Poznani regatil teeb ettevaatlikuks. Muidugimõista ei saa poolteist kuud enne olümpiastarti lõplikke järeldusi teha, aga ikkagi. Vaid naiivne võib arvata, et suured konkurendid Rob Waddell ja Nathan Cohen ning Iztok Cop ja Luka Spik Poznanis tippvormis olid. Seega peavad Jaanson ja Endrekson  monteerima järelejäänud ajaga endasse mitte ühe vaid kaks käiku lisaks. Sest Jaanson võiks ju saada hingerahu ja pensionile minna, olümpiakullata ta seda ei tee.